স্প্রিং হিল স্টেশন
স্প্রিং হিল (প্রাথমিক নাম টাইসনস ওয়েস্ট, টাইসনস–স্প্রিং হিল রোড ) হল ভার্জিনিয়া ফেয়ারফ্যাক্স কাউন্টিতে সিলভার লাইনে অবস্থিত একটি ওয়াশিংটন মেট্রো স্টেশন। টাইসনস- এ অবস্থিত, এটি ২০১৪ সালের ২৬শে জুলাই পরিষেবা শুরু করে। স্টেশনটি স্প্রিং হিল রোডের ঠিক পশ্চিমে লিসবার্গ পাইকের (এসআর ৭) কেন্দ্রীয় মধ্যস্থিত স্থানে অবস্থিত। মাটির নিচে টাইসন দিয়ে রেল নির্মাণ করা হবে নাকি উত্তোলিত ট্র্যাকের ওপরে, তা নিয়ে কিছু বিতর্ক ছিল। টাইসনস এলাকা জুড়ে একটি সুরঙ্গ তৈরির প্রচেষ্টা ব্যর্থ হয়েছে, এবং বর্তমান নকশায় প্রধান প্ল্যাটফর্মের পূর্ব প্রান্ত ৪৮ ফু (১৫ মি) উচ্চতা ও পশ্চিম প্রান্ত ৫১ ফু (১৬ মি) উচ্চতা রয়েছে। স্টেশনটি পশ্চিমে পরবর্তী স্টেশন ওয়েলে–রেস্টন ইস্ট থেকে প্রায় ৫.৮ মাইল (৯.৩ কিমি) দূরে অবস্থিত, কিন্তু দক্ষিণ-পূর্বের পরবর্তী স্টেশন গ্রিন্সবোরো থেকে মাত্র ০.৮ মাইল (১.৩ কিমি) দূরে।